Na temelju članaka 110. Zakona o vatrogastvu („Narodne novine” broj 125/19) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 21. sjednici održanoj 15. prosinca 2022. godine, donosi

**PROGRAM**

**financiranja vatrogastva na području Općine**

 **Vladislavci za 2023. godinu**

**I.**

 Sredstva za financiranje vatrogastva na području Općine Vladislavci u 2023. godini utvrđuju se **u iznosu 32.861,56 eura / 247.595,43 kuna**, i osiguravaju se u Proračunu Općine Vladislavci za 2023. godinu.

 Sredstva iz stavka 1. ovog članka raspoređuju se za slijedeće namjene:

1. financiranje redovne djelatnosti dobrovoljnih vatrogasnih društava na području Općine Vladislavci i Vatrogasne zajednice Osijek u iznosu od 26.544,56 eura/ 200.000,00 kuna,
2. povećanje prostornih uvjeta dobrovoljnih vatrogasnih društava u iznosu od 3.981,00 eura /29.994,84 kuna
3. sufinanciranje rada Javne ustanove Javna vatrogasna postrojba Čepin – decentralizirana sredstva iznos od 2.336,00 eura / 17.600,59 kuna.

**II.**

 Redovna djelatnost dobrovoljnih vatrogasnih društava na području Općine Vladislavci u 2023. godini financirat će se iz Proračuna Općine Vladislavci putem Vatrogasne zajednice Osijek.

**III.**

Raspored sredstava za financiranje redovne djelatnosti dobrovoljnih vatrogasnih društava na području Općine Vladislavci za 2023. godinu, utvrdit će odlukom općinski načelnik.

**IV.**

Ovaj Program objavit će se u „Službenom glasniku“ Općine Vladislavci.

KLASA: 400-01/22-04/01

URBROJ: 2158-41-01-22-02

Vladislavci, 15. prosinca 2022.

**Predsjednik**

**Općinskog vijeća**

Krunoslav Morović